Also der weis man Cyneas
den könig wolt ableiten
von seiner heftigen begir,
die er het zu dem kriege,
Das er in frid und stiller ru
sein reich im mächt bereiten
mit eim löblichen regiment,
das wer der schönest siege –
Als Plutarchus beschriben hat.
wenn alle küng und fürsten
nachfolgten diesem treuen rat,
ließen sich nach frit dürsten,
so blieben sie samt lant und leut
in frit, ru, güt und eren.
mancher wil sein reich erweiteren und meren,
dardurch er oft das sein verleurt,
wirt fremden untertenig.
man spricht: wer zu vil haben wil,
dem wirt oft gar zu wenig.